OpenLLM-France/wikimedia huggingface dataset:
# T. T. Boy

T.T. Boy (nascut el 30 d'abril de 1968) és el nom artístic d'un actor porno nord-americà que ha protagonitzat més de 1.500 pel·lícules per a adults. Va fer el seu debut en un vídeo per a adults el 1989, va guanyar dues vegades el premi Male Performer of the Year de XRCO, i va ser nomenat l'Artista de l'any el 1996 per AVN. T.T. Boy és conegut a Llatinoamèrica per la sèrie de pel·lícules "Hot Latin Pussy Adventures" sota el segell "T.T. Boy Productions" i on comparteix crèdits amb Nacho Vidal.

## Premis

* 1992 - Best Group Sex Scene - Video - (Realities 2, Ashlyn Gere, Marc Wallice and T.T. Boy)
* 1993 - Best Couples Sex Scene - Video - (Bikini Beach, Sierra i T.T. Boy)
* 1995 - Best Couples Sex Scene - Film - (Blue Movie, Jenna Jameson i T.T. Boy)
* 1996 - Male Performer of the Year - (Video: Adult Video News Awards 1996)
* 1996 - Most Outrageous Sex Scene - (Xoc, Shayla LaVeaux, T.T. Boy i Vince Vouyer)
* 2009 - Urban X Hall of Fame

## Referències

* ↑ «2009 Award Winners». Urban X Awards. Arxivat de l'original el 2009-07-26. [Consulta: 26 abril 2015].
# Hillsboro

«Hillsboro» té aquests significats:
* Hillsboro (Alabama)
* Hillsboro (Dakota del Nord)
* Hillsboro (Illinois)
* Hillsboro (Indiana)
* Hillsboro (Iowa)
* Hillsboro (Kansas)
* Hillsboro (Maryland)
* Hillsboro (Missouri)
* Hillsboro (Ohio)
* Hillsboro (Oregon)
* Hillsboro (Texas)
* Hillsboro (Virgínia)
* Hillsboro (Virgínia de l'Oest)
* Hillsboro (Wisconsin)
* Hillsboro Beach, població dels Estats Units a l'estat de Florida.
* Hillsboro Pines, concentració de població designada pel cens dels Estats Units a l'estat de Florida.
* Hillsboro Ranches, concentració de població designada pel cens dels Estats Units a l'estat de Florida.
# Ilbe Jeojangso

Ilbe Jeojangso (en coreà 일베저장소) és un lloc web sud-coreà d'humor. Va aparèixer el 2010 al indepentitzar-se de la comunitat d'internautes Disinsaideu ("디시인사이드"). L'activitat dels seus participants l'han fet polèmic. Es considera que la comunitat que participa en el lloc web és d'ideologia de dretes i populistes. És el lloc web sud-coreà d'humar amb més visites i un dels llocs web amb més volum de tràfic de visitants i usuaris del país.
La seua comunitat està formada per estudiants universitaris i treballadores a temps complet d'empreses grans.
Acadèmics sud-coreans d'ideologia progressista l'han considerat despectivament.
El 2013 comentaren contra les cuidadores de nens afirmant que són ètnicament xineses.
En juny de 2014 van denunciar a Xansung, membre del grup musical de k-pop 2PM.
Les idees polítiques dels membres de la comunitat són de sentiment anti-multiculturalisme, anti-japonès i anti-immigració.
Els investigadors Yi i Jung confirmaren que les creences polítiques de la comunitat solen inclinar-se més cap a les basades en evidències més que les no fonamentades.

## Referències

* ↑ Guija, Ixyeojin «극우 ‘일베’ 음란물 수두룩… 청소년 무방비». Media Today, 25-01-2013 [Consulta: 10 maig 2017].
* 1 2 Yi i Jung, 2015, p. 987.
* ↑ Yi i Jung, 2015, p. 991.
* ↑ Yi i Jung, 2015, p. 1005.
* ↑ Yi i Jung, 2015, p. 1000.
* ↑ Kim, Min-jin «2PM Chansung sued by ultra-right online community site». The Korea Herald, 01-06-2014 [Consulta: 10 maig 2017].
* ↑ Yi i Jung, 2015, p. 992.
* ↑ Yi i Jung, 2015, p. 1104.
* ↑ Yi i Jung, 2015, p. 1004.

## Bibliografia

* Yi, Joseph; Jung, Gowoon; Jung, Gowoon «Debating Multicultural Korea: Media Discourse on Migrants and Minorities in South Korea». Journal of Ethnic and Migration Studies, 41, 6, 2015, pàg. 985–1013. DOI: 10.1080/1369183X.2014.1002202.
# Ilbono

Ilbono (en sard, Irbonu) és un municipi italià, dins de la Província de Nuoro. L'any 2007 tenia 2.293 habitants. Es troba a la regió de Quirra. Limita amb els municipis d'Arzana, Bari Sardo, Elini, Lanusei, Loceri i Tortolì.

## Administració

Llista d'alcaldes :
| Període | Identitat | Partit |
| 2005- | Gilberto Contu | Llista Cívica |
# Telmatoscopus oxypages

Telmatoscopus oxypages és una espècie d'insecte dípter pertanyent a la família dels psicòdids que es troba a Madagascar.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Quate, L. W., 1957. Premier étude des Psychodidae de Madagascar. Le Naturaliste Malgache. 9 (2):251-261.
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Ignacio Jáuregui

Ignacio Jáuregui Díaz (31 de juliol de 1938) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1962. Un cop retirat fou entrenador.

## Referències

* ↑ Ignacio Jáuregui a National-Football-Teams.com (anglès)
* ↑ Ignacio Jáuregui Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
* ↑ 1962 FIFA World Cup Chile Arxivat 2011-07-27 a Wayback Machine.
* ↑ Suárez, Gerardo. «Jáuregui y Cano revelan qué hacer para que Rayados forme una dinastía» (en castellà). Diario Deportivo Record, 26-12-2010. Arxivat de l'original el 2013-02-21. [Consulta: 26 desembre 2017].
# Himantura hortlei

Himantura hortlei és una espècie de peix pertanyent a la família dels dasiàtids.

## Descripció

* El mascle pot arribar a fer 70 cm de llargària màxima i la femella 65,4.
* El disc és uniformement groguenc, marronós o grisenc al dors, mentre que la superfície ventral dels adults és, en general, de color groc canari.

## Reproducció

És vivípar.

## Alimentació

Hom creu que es nodreix de crustacis, mol·luscs i peixets.

## Hàbitat

És un peix d'aigua marina i salabrosa, demersal i de clima tropical que viu entre 2 i 7 m de fondària.

## Distribució geogràfica

Es troba al Pacífic occidental: el sud d'Irian Jaya i, possiblement també, Papua Nova Guinea.

## Estat de conservació

Les seues principals amenaces són la destrucció del seu hàbitat (sobretot, per la desaparició dels manglars per a proveir fusta i la contaminació dels rius), les extraccions mineres i les activitats comercials.

## Observacions

És inofensiu per als humans i pescat per la seua carn, pell i cartílag.

## Referències

* ↑ Müller J. & Henle F. G. J., 1837. Ueber die Gattungen der Plagiostomen. Arch. Naturgeschichte v. 3. 394-401, 434 (Nachträliche Bemerkung).
* ↑ Last, P. R., M. Manjaji-Matsumoto & P. J. Kailola, 2006. Himantura hortlei n. sp., a new species of whipray (Myliobatiformes: Dasyatidae) from Irian Jaya, Indonesia. Zootaxa Núm. 1239: 19-34.
* 1 2 3 4 5 6 FishBase (anglès)
* 1 2 Last, P. R., M. Manjaji-Matsumoto & P. J. Kailola, 2006.
* ↑ White, W.T., P.R. Last, J.D. Stevens, G.K. Yearsley, Fahmi and Dharmadi, 2006. Economically important sharks and rays of Indonesia. (Hiu dan pari yang bernilai ekonomis penting di Indonesia). Australian Centre for International Agricultural Research, Canberra, Austràlia.
* ↑ Food and Agriculture Organization of the United Nations, 2007. The world's mangroves 1980-2005. FAO Forestry Paper 153. Roma.
* ↑ UICN (anglès)

## Enllaços externs

* BioLib (anglès)
* AQUATAB
* Encyclopedia of Life (anglès)
# Igliwa

La tribu Igliwa (en àrab Glawa, nom individual al-Glawí) és una tribu amaziga del Marroc. El 1940 eren uns 25.000 (incloent 1.600 jueus), establerts el centre de la serralada de l'Atles, al punt on el Marroc del sud enllaça amb la Regió del Draa.
Dos personatges d'aquesta tribu van tenir un paper notable a la història moderna del Marroc, Glawi Madani i Glawi Tihami.

## Referències

* ↑ Khan, Abdul Mabud. Encyclopaedia of the world Muslims: tribes, castes and communities (en anglès). 2. Global Vision Pub. House, 2001, p. 480. ISBN 8187746084.

## Bibliografia

* E. Vaffier, Una grande familie marocaine: les Glawa, a France-Maroc nº 12 de 1917 i nº 1 de 1918
# Platja de la Móra

* No s'ha de confondre amb Platja de la Mora.
La platja de la Móra és una platja seminatural del municipi de Tarragona (Tarragonès), situada al costat de la urbanització homònima, dins l'espai natural de Tamarit-Punta de la Móra, limitada de manera natural per roques a banda i banda. Orientada al sud-est, té una longitud de 458 metres i una amplada mitjana de 47 metres, formada per sorra fina i daurada, amb un pendent d'entrada a l'aigua suau. Disposa de senyalitzacions, servei de socorrisme i salvament, accessos per a persones amb mobilitat reduïda, sanitaris portàtils, dutxes, guingueta de gelats i refrescos, lloguer de para-sols i zona d'aparcament per a vehicles.
La platja està guardonada amb la Bandera Blava, que reconeix internacionalment la qualitat de l'aigua i serveis. L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent.
Hi desemboca la riera de la Móra, que en el tram final està canalitzada per una estructura de formigó, anomenada 'el Canal', que provoca estancament de l'aigua per les llevantades. Hi ha estudis de naturalitzar la desembocadura.

## Referències

* 1 2 3 «Platja de la Móra». Agència Catalana de l'Aigua.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «La Móra». Agència Catalana de Turisme.
* ↑ «95 platges i 23 ports, guardonats amb la Bandera Blava 2024». Generalitat de Catalunya, 07-05-2024.
* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «La Móra, una playa de bandera azul con un canal de agua sucia en el interior». Diari Més, 04-08-2017.
* ↑ «Costas quiere renaturalizar el canal de La Móra». Diari de Tarragona, 12-09-2023.
# Christopher Ohen

Christopher Nusa Ohenhen, més conegut com a Ohen, és un futbolista nigerià, ja retirat. Na néixer a Benin City el 14 d'octubre de 1970. Jugava com a davanter.

## Trajectòria

Ohen va començar la seua carrera a les files del Julius Berger del seu país. El 1989 va disputar el Mundial Juvenil, i el seu bon paper van cridar l'atenció del Reial Madrid. A l'equip madrileny, però, no va tenir oportunitats i el 1991 passa a la SD Compostela, club on militaria la major part de la seua carrera esportiva.
A l'equip gallec va esdevenir un dels seus símbols durant la dècada dels 90, la més reeixida de l'entitat, que va debutar en primera divisió el 1994 i es va mantindre a la màxima categoria fins a 1998, sent Ohen titular en totes elles. Precisament, durant 1998, va ser preseleccionat per la selecció nigeriana per al Mundial 98, tot i que finalment no hi va acudir. La campanya 98/99 va ser cedit al Besiktas turc.
Després de deixar el Compostela va passar pel CD Leganés i de nou pel Julius Berger abans de penjar les botes el 2002.
# Barranc de la Fou (Conca de Barberà)

El barranc de la Fou és un curs d'aigua de la Conca de Barberà, de breu recorregut (menys de 2 km), que neix als plans de Rocamora de les aigües de la Serra de la Savinosa, a uns 760 m d'altitud, al terme municipal de Pontils. Es dirigeix al nord-oest fins a arribar al torrent de Sant Magí, afluent del riu Gaià, al qual desemboca, a prop de Sant Magí de Brufaganya, a uns 680 m d'altitud.

## Referències

* Mapes de l'Institut Cartogràfic de Catalunya
# Perityleae

Perityleae és una tribu de la subfamília de les asteròidies (Asteroideae). Està estretament relacionada amb la tribu Eupatorieae. Es va crear com a tribu separada arran d'estudis moleculars amb seqüències cloroplàstiques de l'ADN.

## Gèneres

La tribu Perityleae té els gèneres següents:
* Amauria
* Eutetras
* Galeana
* Pericome
* Perityle
* Villanova

## Referències

* ↑ Klaus Kubitzki, Joachim W. Kadereit & Charles Jeffrey, The Families and Genera of Vascular Plants
* ↑ Taxonomia
# Crescent

«Crescent» té aquests significats:
* Crescent o Crescens, filòsof cínic de Megalòpolis del segle ii, contemporani de Justí el màrtir
* Marcus Antius Crescens Calpurnianus fou un polític romà del Segle III que serví com a governador de Macedònia i de Britànnia
** La Crescent
* Toponímia:
** Crescent (Iowa)
** Crescent (Oklahoma)
** Crescent Beach
** Crescent City, diversos indrets
** Crescent Mills
** Crescent Springs
* Miscel·lània:
** Crescent (bicicleta), marca sueca de bicicletes, ciclomotors i vaixells, entre altres productes, amb seu a Varberg
# Creu de terme de Can Mercader

La Creu de terme de Can Mercader és una obra d'Argentona (Maresme) protegida com a Bé Cultural d'Interès Local.

## Descripció

Creu de terme realitzada el 1900 atribuïda a l'escultor Noel Clarasó. Sobre una base de pedra en forma circular s'alça un monòlit de pedra rectangular amb inscripcions a les quatre cares. Segueix una columna de pedra, a la part superior de la qual hi ha un rotlle amb escultures religioses i es culmina el conjunt amb la creu clàssica. A una banda de la creu hi trobem la Verge Maria i a l'altra el Sant Crist. La columna s'ha hagut de restaurar perquè va caure.
Oralment s'ha trasmès l'autoria de l'escultor Enric Clarassó, familiar del promotor de la creu, Eduard Mercader.

## Referències

* 1 2 «Creu de terme de Can Mercader». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Creu de terme de Can Llaurador

La creu de terme de Can Llaurador és una creu de terme gòtica situada a l'entrada de Teià (Maresme) i protegida com a bé cultural d'interès nacional.

## Descripció

La creu de terme té les dues cares esculpides i extrems desenvolupats en motius vegetals. A un costat de la creu hi ha representat el Sant Crist, a l'altra la Verge Maria amb l'infant Jesús als braços i a sota de cadascun dues figures. La creu, en els braços pròpiament, és reforçada per quatre arcs desenvolupats a manera de rosassa.
Al capitell de la columna, que sosté la creu, estan representats sant Martí partint la capa (patró de Teià), santa Magdalena, sant Pere, sant Joan Baptista, sant Jaume i sant Francesc d'Assís.

## Història

La creu pertany a Can Llaurador i es tracta d'una creu d'entrada al poble. Aquesta creu podria estar relacionada amb la pesta que l'any 1589 començà a Can Llaurador. De fet, no se sap quan fou realitzada, però és probable que ho fos al segle xvi. Gudiol l'esmenta entre les creus que tenen el cardot com a motiu ornamental, moltes d'elles datades amb certesa entre el 1558 i el 1589.
Enderrocada el 1936, fou restaurada i aixecada novament. En la nova col·locació fou lleument girada.

## Referències

* «Creu de terme». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 abril 2012].
# Coral PS22

La coral PS22 (en anglès, PS22 Chorus) és un cor de cant format per nens de l'escola pública estatunidenca de primària anomenada Public School 22, popularment PS22, de Nova York.
Està formada per una seixantena d'alumnes de cinquè, d'entre 10 i 12 anys, que canvien cada any, i és dirigit pel seu professor de música, en Gregg Breinberg. Els estudiants han de passar una audició, al començament de curs, per a poder inscriure's al cor. Assagen dues vegades a la setmana durant hores cada dia, i actuen en funcions escolars, esdeveniments locals i en peticions especials. La coral té el seu propi canal de Youtube, on pengen tots els seus vídeos. Ja en tenen enregistrats més de 350, que sumen gairebé 15 milions de reproduccions. Entre els més vistos, que superen el milió de visites, hi ha "Viva la vida", de Coldplay.

## Referències

* ↑ Sharyn Alfonsi & Wonbo Atreuen "Classe de Música Es Colpeix Amb Nens, Espectadors en Línia" Nightline De Notícies D'ABC, 10 de juny de 2009 (anglès)
* ↑ Una coral molt animada Arxivat 2010-04-18 a Wayback Machine. de Jordi Aguilera i Antonio Novella, a 3cat24.cat, 4 d'abril de 2010
# Crossover thrash

Crossover thrash, sovint abreujada com crossover, és una forma de thrash metal amb més elements de hardcore punk que el thrash tradicional. Segons l'Encyclopaedia Metallum, el terme va ser creat per la formació Dirty Rotten Imbeciles amb al seu àlbun Crossover, llençat el 1987.

## Formacions notables de crossover thrash

* The Accüsed
* Agnostic Front
* Attitude Adjustment
* Beowülf
* Blunt Force Trauma
* Body Count
* Carnivore
* Cavalera Conspiracy
* Corrosion of Conformity
* Cro-Mags
* The Crucified
* Crumbsuckers
* Death by Stereo
* Dirty Rotten Imbeciles
* D.Y.S.
* Electro Hippies
* The Exploited
* Gama Bomb
* GWAR
* Hellbastard
* Hirax
* Leeway
* Lobotomía
* M.O.D.
* Municipal Waste
* Nuclear Assault
* Ratos de Porão
* Send More Paramedics
* Soziedad Alkohólika
* SSD
* Stormtroopers of Death
* The Stupids
* Suicidal Tendencies
* Superjoint Ritual
* Tankard
* This Is Hell
* Demencia (Costa Rica)

## Vegeu també

* Punk metal
# Cristóbal Parra

Cristóbal Parra (Elda, 1912 - Charlaval, 1984) va ser un destacat dirigent anarcosindicalista valencià.
Membre de la Confederació Nacional del Treball (CNT), de les Joventuts Llibertàries (JL) i de la Federació Anarquista Ibèrica (FAI), va estar especialment actiu en la seva localitat i natal i a la província d'Alacant durant la seva joventut. Després de la Guerra Civil es va exiliar a França, on va destacar per reconstruir les Joventuts Llibertàries arribant a dirigir-les com a secretari general entre 1945 i 1947. Després va ocupar els càrrecs de secretari de propaganda i director de la revista llibertària, Ruta. Més tard va ser dirigent de la CNT a Allenh i secretari de propaganda a Provença, escrivint en diferents publicacions de l'exili espanyol.

## Enllaços externs

* Martínez de Sas, María Teresa. Diccionari biogràfic del moviment obrer als països catalans. Publicacions de l'Abadia de Montserrat, 2000, p. 1029. ISBN 9788484152439.
# Cristóbal Rojas

Cristóbal Rojas (Cúa, Veneçuela, 1857-Caracas, 1890)
El 1881 va col·laborar amb Antonio Herrera Toro en la decoració de la catedral de Caracas. Dos anys després es va traslladar a París, es va inscriure a l'Académie Julian i va començar a treballar sota la direcció de Jean-Paul Laurens. El 1886 va exposar La misèria al Salon. La seva obra va evolucionar des del postromanticisme fins a la representació de paisatges del natural vinculats a l'impressionisme.

## Referències

* ↑ Ddaa. Ciència i caritat al descobert. Barcelona: Museu Picasso, 2010 (Col·lecció Focus). DL B-43956-2010. ISBN 978-84-9850-277-0.
# Ctenomys fochi

Ctenomys fochi és una espècie de mamífer rosegador de la família dels ctenòmids. És endèmic del sud-oest de la província de Catamarca (Argentina). Se sap molt poca cosa sobre el seu hàbitat i la seva història natural, en gran part perquè fins ara només se l'ha trobat en una sola localitat. Es desconeix si hi ha cap amenaça significativa per a la supervivència d'aquesta espècie.
Aquest tàxon fou anomenat en honor del militar francès Ferdinand Foch.

## Referències

* ↑ Bidau, C.; Lessa, E.; Ojeda, R. Ctenomys fochi. UICN 2008. Llista Vermella d'espècies amenaçades de la UICN, edició 2008, consultada el 30 gener 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 138. ISBN 978-0801893049.
# Crozon

Crozon (en bretó Kraozon) és un municipi francès, situat a la regió de Bretanya, al departament de Finisterre. L'any 2006 tenia 7.684 habitants. A l'inici del curs 2007 el 4,1% dels alumnes del municipi eren matriculats a la primària bilingüe. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 6.741 | 6.895 | 7.297 | 7.525 | 7.705 | 7.535 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1977-1983 | Claude Yvenat | PS |
| 1983-1989 | Jean-Jacques Fabien | |
| 1989-2008 | Jean Cornec | Divers gauche |
| 2008- | Daniel Moysan | |

## Agermanaments

* Sligo (Sluigeach)

## Referències

* ↑ (francès) Ofis ar Brezhoneg: Enseignement bilingue
# Cublà de Gàmbia

El cublà de Gàmbia (Dryoscopus gambensis) és un ocell de la família dels malaconòtids (Malaconotidae).

## Hàbitat i distribució

Habita boscos de les terres altes del Senegal, Gàmbia i sud de Mauritània i sud de Mali, Guinea Bissau, Guinea, Sierra Leone, Libèria, Burkina Faso, Costa d'Ivori, Ghana, Togo, Benín i sud de Níger, Nigèria, Camerun, Guinea Equatorial, el Gabon, República del Congo, Cabinda, República Centreafricana i sud de Txad i Sudan del Sud fins Etiòpia, Eritrea, Somàlia i cap al sud al sud-oest, nord-est i centre de la República Democràtica del Congo, Burundi, Ruanda, Uganda, nord-oest de Tanzània i nord-oest de Kenya.

## Referències

* ↑ «Cublà de Gàmbia». Cercaterm. TERMCAT, Centre de Terminologia. Rev. 10/05/2023(català)
# Corrent del Pacífic Nord

El corrent del Pacífic Nord (de vegades Deriva del Pacífic Nord) és un lent corrent càlid que flueix d'Oest a Est entre el paral·lel 40 i el paral·lel 50 en l'oceà Pacífic. El corrent forma la part meridional del gir subpolar del Pacífic Nord. El corrent del Pacífic Nord està format per la col·lisió del corrent de Kuro Shio, que va cap al nord enfront de la costa del Japó, i el corrent de Oya Shio, que és un corrent subàrtic fred que flueix cap al sud i circula en sentit contrari a les agulles del rellotge al llarg del Nord de l'oceà Pacífic. El corrent del Pacífic Nord forma la part septentrional del gir subtropical del Pacífic Nord. En el Pacífic Nord oriental, es divideix en dos: el corrent de Califòrnia que es dirigeix cap al sud i el corrent d'Alaska que va cap al nord.

## Referències

* ↑ «North Pacific circulation and water masses. Wind forcing» (en anglès). Lynne Talley, 2000. [Consulta: 14 desembre 2018].
* ↑ «Ocean Tracks - Major Currents» (en anglès). Education Development Center, Inc.. [Consulta: 14 desembre 2018].
# Cèntul II de Bearn

Cèntul II (segona meitat del segle IX - c. 940) va ser vescomte de Bearn des del 905 fins a la seva mort.

## Origen

Cèntul era fill del vescomte de Bearn, Llop Cèntul, i de la seva dona de la qual se'n desconeix el nom o els avantpassats.
Per la seva banda, Llop Cèntul era fill de Cèntul I, vescomte de Bearn, i d'Auria, de la qual se'n desconeix els orígens.

## Biografia

Es desconeix la data exacta de la mort del seu pare, Llop Cèntul, tot i que s'estima que va ser cap a l'any 905. Cèntul II, doncs, va ser vescomte durant el regnat de Sanç I Garcés, rei de Pamplona (905 - 926). El document n° IV del Cartulaire de Saint-Vincent-de-Luc, confirma que Cèntul era viescomte de Bearn.
Cèntul II va seguir a Sanç I Garcés per lluitar tant contra l'emirat d'al-Andalus com contra els antics aliats del regne de Pamplona, els Banu Qassi. Com a recompensa va obtenir molt probablement la vall de Tena, a l'Alt Gállego.
Cèntul II va morir el 940 i el va succeir el seu fill Gastó.

## Núpcies i descendència

Cèntul II es van casar cap a l'any 900. No es coneix ni el nom ni els avantpassats de la seva dona. D'aquesta dona hauria tingut un fill:
* Gastó II, futur vescomte de Bearn.

## Referències

* 1 2 3 4 5 de Jaurgain, 1898, p. 535.
* ↑ Monlezun, 1846, p. 351.
* 1 2 3 4 5 «Vizcondes dependientes del ducado de Vasconia» (en castellà). Auñamendi Eusko Entziklopedia. [Consulta: 18 gener 2023].
* ↑ Barrau-Dihigo i Poupardin, 1905, p. doc. IV, pàg. 9 i 10.
* ↑ «Gascony - Bearn, Bigorre» (en anglès). Foundation for Medieval Genealogy. [Consulta: 18 gener 2023].

## Bibliografia

* Barrau-Dihigo, L.; Poupardin, R. Cartulaire de Saint Vincent de Lucq (en francès). Pau: Imprimerie Garet, 1905.
* Bidache, J. Le livre d'or de Bayonne (en francès). Pau: Chez tous les livraires, 1906.
* de Jaurgain, Jean. La Vasconie. Étude historique et critique (en francès). Pau: Imprimerie Garet, 1898.
* Monlezun, J. J.. Histoire de la Gascogne depuis les temps les plus reculés jusqu'à nos jours (en francès). vol. 1. Aush: J. A. Portes, 1846.
# DVN

DVN té els següents significats:
* Digitaal Vrouwenlexicon van Nederland, diccionari de biografies de dones dels Països Baixos
* DVN també és el tíquer a la Borsa de Nova York de Devon Energy, empresa d'extracció del petroli i gas natural dels Estats Units
* Dvn també és l'abreviatura de la davanita, mineral de la classe dels silicats